26. ΑΠΟΦΑΣΗ ΑΝΑΠΛΗΡΩΤΗ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. 112457/765 της 22 Δεκ. 1988/9 Ιαν. 1989 (ΦΕΚ Β΄  6) Ειδικά ραδιοδίκτυα για τοπικούς ραδιοφωνικούς σταθμούς. Έχοντας υπόψη: 1.Τις διατάξεις του Ν.Δ. 1244/72 «περί λειτουργίας ερασιτεχνικών και πειραματικών σταθμών ασυρμάτου, ειδικών ραδιοδικτύων και ιδρύσεως Υπηρεσίας Ελέγχου Ραδιοεκπομπών» (ΦΕΚ 181/Α/16.10.1972). 2.Τις διατάξεις του Π.Δ. 271/76 «περί λειτουργίας ερασιτεχνικών και πειραματικών σταθμών κ.λπ.» (ΦΕΚ 102/Α/30.4.1976). 3.Τις διατάξεις του Νόμ. 1780/88 «Τροποποίηση και συμπλήρωση του Ν.Δ. 1244/72 κ.λπ.». (ΦΕΚ 114/Α/3.6.1988). 4.Την απόφαση 15917/6.9.82 Υπουργού Μ. και Ε. «Τρόπος λειτουργίας και τεχνικά χαρακτηριστικά ειδικών ραδιοδικτύων». 5.Την Υ 594/29.6.1988 απόφαση του Πρωθυπουργού «Καθορισμός αρμοδιοτήτων του Αναπληρωτή Υπουργού Μεταφορών και Επικοινωνιών Κοσμά Σφυρίου» (ΦΕΚ 444/Β/29.6.1988). 6.Την αναγκαιότητα παροχής δυνατότητας για ασύρματη επικοινωνία στους τοπικούς ραδιοφωνικούς      σταθμούς      για      κάλυψη       υπηρεσια(Αντί για τη σελ. 470,0021) Σελ. 470,0021(α) Τεύχος 1289-Σελ. 93 Ιδιωτικοί Σταθμοί Ασυρμάτου - Χρήση Ραδιοσυχνοτήτων 22.Ζ.δ.20-26 κών τους αναγκών, αποφασίζουμε: 1.Επιτρέπουμε τη χορήγηση αδειών λειτουργίας ειδικών ραδιοδικτύων της κινητής υπηρεσίας ξηράς σε νόμιμα λειτουργούντες τοπικούς ραδιοφωνικούς σταθμούς της χώρας, προς κάλυψη των υπηρεσιακών επικοινωνιακών αναγκών τους. 2.Τα ραδιοδίκτυα αυτής θα λειτουργούν στα UHF και συγκεκριμένα στις παρακάτω υποζώνες συχνοτήτων: α.409,025-409,500 με 419,025-419,500 ΜΗΖ για επικοινωνίες SIMPLEX δύο συχνοτήτων ή επικοινωνίες SEMIDUPLEX ή επικοινωνίες DUPLEX. β.414,00-414,500 ΜΗΖ για επικοινωνίες SIMPLEX μιας συχνότητας. Οι πιο πάνω υποζώνες συχνοτήτων δεν θα είναι αποκλειστικές για την εξυπηρέτηση των τοπικών ραδιοφωνικών σταθμών. 3.Ο καθορισμός του τρόπου λειτουργίας των υπόψη ραδιοδικτύων (εκχώρηση συχνοτήτων SIMPLEX ή SEMIDUPLEX ή DUPLEX) θα γίνεται κατά τρόπο που θα εξασφαλίζει την καλύτερη δυνατή εκμετάλλευση των διαθέσιμων συχνοτήτων και την αποφυγή παρεμβολών. 4.Κατά τα λοιπά ισχύει η απόφασή μας 15917/6.9.82 (ανωτ. αριθ. 19) όπως έχει τροποποιηθεί μεταγενέστερα. 